การยื่นแบบ ภ.ง.ด. 91, 90 ปีภาษี 2560

**1. กำหนดเวลาการยื่นแบบฯ ปีภาษี 2560**

* ภายในวันที่ 1 มกราคม 2561 –31 มีนาคม 2561

(ปีนี้ขยายเวลาการยื่นแบบฯ ถึง 2 เมษายน 2561 เนื่องจากวันที่ 31 มี.ค. 61 ตรงกับวันเสาร์)

**2. ผู้มีหน้าที่ยื่นแบบ ภ.ง.ด. 91 ปีภาษี 2560**  
 ผู้มีเงินได้จากการจ้างแรงงาน ตามมาตรา 40 (1) แห่งประมวลรัษฎากรประเภทเดียว ในปีภาษี

2560 ตามเกณฑ์ ดังต่อไปนี้

1. ผู้ที่เป็นโสด มีเงินได้พึงประเมินเกิน 120,000 บาท

2. ผู้ที่มีคู่สมรส มีเงินได้พึงประเมินไม่ว่าฝ่ายเดียวหรือทั้งสองฝ่ายรวมกันเกิน 220,000 บาท

**3. ผู้มีหน้าที่ยื่นแบบ ภ.ง.ด. 90 ปีภาษี 2560**  
 ผู้มีเงินได้พึงประเมินตามาตรา 40 (1) – (8) แห่งประมวลรัษฎากรหลายประเภทหรือประเภทเดียว (แต่มิใช่เงินได้ตามมาตรา 40 (1) แห่งประมวลรัษฎากร ประเภทเดียว) ในปีภาษี 2560 ตามเกณฑ์ ดังต่อไปนี้

1. ผู้ที่เป็นโสด มีเงินได้พึงประเมินเกิน 60,000 บาท

2. ผู้ที่มีคู่สมรส มีเงินได้พึงประเมินไม่ว่าฝ่ายเดียวหรือทั้งสองฝ่ายรวมกันเกิน 120,000 บาท

3. กองมรดกที่ยังมิได้แบ่ง มีเงินได้พึงประเมินเกิน 60,000 บาท

4. ห้างหุ้นส่วนสามัญที่มิใช่นิติบุคคล มีเงินได้พึงประเมินเกิน 60,000 บาท

5. คณะบุคคลที่มิใช่นิติบุคคล มีเงินได้พึงประเมินเกิน 60,000 บาท

**4. รายการหักค่าใช้จ่ายที่เปลี่ยนแปลง สำหรับปีภาษี 2560**

4.1 เงินได้พึงประเมินตามมาตรา 40 (1) (2) หักค่าใช้จ่ายได้ร้อยละ 50 ของเงินได้ แต่รวมกันต้องไม่เกิน 100,000 บาท กรณีผู้มีเงินได้และคู่สมรสต่างฝ่ายต่างมีเงินได้และความเป็นสามีภริยาได้มีอยู่ตลอดปีภาษีให้ต่างฝ่ายต่างหักค่าใช้จ่ายได้ตามเกณฑ์ดังกล่าว

4.2 เงินได้พึงประเมินตามมาตรา 40 (3) เฉพาะที่เป็นค่าแห่งกู๊ดวิลล์ ค่าแห่งลิขสิทธิ์หรือสิทธิอย่างอื่น ยอมให้หักค่าใช้จ่ายเป็นการเหมาร้อยละ 50 แต่รวมกันต้องไม่เกิน 100,000 บาท หรือหักค่าใช้จ่ายตามความจำเป็นและสมควร กรณีผู้มีเงินได้และคู่สมรสต่างฝ่ายต่างมีเงินได้ และความเป็นสามีภริยาได้มีอยู่ตลอดปีภาษี ให้ต่างฝ่ายต่างหักค่าใช่จ่ายได้ตามเกณฑ์ดังกล่าว

4.3 เงินได้พึงประเมินตามมาตรา 40 (7) ได้แก่ เงินได้จากการรับเหมาที่ผู้รับเหมาต้องลงทุนด้วยการจัดหาสัมภาระในส่วนสำคัญนอกจากเครื่องมือ การหักค่าใช้จ่าย ผู้มีเงินได้เลือกหักตามวิธีใดวิธีหนึ่งดังนี้

วิธีที่ 1 หักค่าใช้จ่ายจริงตามความจำเป็นและสมควร

วิธีที่ 2 หักค่าใช้จ่ายเป็นการเหมาในอัตราร้อยละ 60

4.4 เงินได้พึงประเมินตามมาตรา 40 (8) ให้หักค่าใช้จ่ายเป็นการเหมาในอัตราร้อยละ 60 หรือหักค่าใช้จ่ายจริงตามความจำเป็นและสมควร

**5. รายการหักลดหย่อนที่เปลี่ยนแปลง สำหรับปีภาษี 2560**

5.1 ผู้มีเงินได้ 60,000 บาท

5.2 คู่สมรสไม่มีเงินได้ 60,000 บาท

5.3 บุตร ที่มีสิทธิหักลดหย่อน ได้แก่

5.3.1 บุตรชอบด้วยกฎหมายของผู้มีเงินได้ หรือบุตรชอบด้วยกฎหมายของสามีหรือภริยาของผู้มีเงินได้ คนละ 30,000 บาท \*\*\* ไม่จำกัดจำนวนบุตรและยกเลิกค่าการศึกษาบุตร\*\*\*

5.3.2 บุตรบุญธรรมของผู้มีเงินได้ คนละ 30,000 บาท แต่รวมกันต้องไม่เกิน 3 คน

5.3.3 ในกรณีผู้มีเงินได้มีบุตรทั้ง 5.3.1 และ5.3.2 การหักลดหย่อนสำหรับบุตรให้นำบุตรตาม 5.3.1 ทั้งหมดมาหักก่อน แล้วจึงนำบุตรตาม 5.3.2 มาหัก เว้นแต่ในกรณีผู้มีเงินได้มีบุตรตาม 5.3.1 ที่มีชีวิตอยู่รวมเป็นจำนวนตั้งแต่สามคนขึ้นไป จะนำบุตรตาม 5.3.2 มาหักไม่ได้ แต่ถ้าบุตรตาม 5.3.1 มีจำนวนไม่ถึงสามคนให้นำบุตรตาม 5.3.2 มาหักได้ โดยเมื่อรวมกับบุตรตาม 5.3.1 แล้วต้องไม่เกินสามคน

5.4 ค่าซ่อมบ้าน

- เงินได้เท่าที่ผู้มีเงินได้จ่ายเป็นค่าซ่อมแซมหรือค่าวัสดุหรืออุปกรณ์ในการซ่อมแซมอาคารหรือทรัพย์สินที่ประกอบติดตั้งในลักษณะถาวรกับตัวอาหารหรือในที่ดินอันเป็นที่ตั้งของอาคาร หรือในการซ่อมแซมห้องชุดในอาคารชุดหรือทรัพย์สินที่ประกอบติดตั้งในลักษณะถาวรกับห้องชุดในอาคารชุดและ

จ่ายระหว่างวันที่ 1 มกราคม 2560 - 31 พฤษภาคม 2560 และระหว่างวันที่ 5 กรกฎาคม 2560 – 31 ธันวาคม 2560 ตามจำนวนที่จ่ายจริงแต่รวมกันทั้งหมดแล้วไม่เกิน 100,000 บาท

- ทรัพย์สินนั้นเป็นทรัพย์ สินที่ได้รับความเสียหายจากอุทกภัยระหว่างวันที่ 1 มกราคม 2560 - 31 พฤษภาคม 2560 และระหว่างวันที่ 5 กรกฎาคม 2560 – 31 ธันวาคม 2560 และอยู่ในพื้นที่ที่ทางราชการประกาศให้เป็นพื้นที่ที่เกิดอุทกภัย โดยผู้มีเงินได้ต้องเป็นเจ้าของกรรมสิทธิ์ ผู้เช่า หรือผู้ใช้ประโยชน์จากทรัพย์สินนั้น เพื่อเป็นที่อยู่อาศัย ใช้ประกอบกิจการ หรือใช้ประโยชน์อื่น

5.5 ค่าซ่อมรถ

- เงินได้เท่าที่ผู้มีเงินได้จ่ายเป็นค่าซ่อมแซมหรือค่าวัสดุหรืออุปกรณ์ในการซ่อมแซมรถตามกฎหมายว่าด้วยรถยนต์หรือกฎหมายว่าด้วยการขนส่งทางบก หรืออุปกรณ์หรือสิ่งอำนวยความสะดวกในรถและจ่ายระหว่างวันที่ 1 มกราคม 2560 - 31 พฤษภาคม 2560 และระหว่างวันที่ 5 กรกฎาคม 2560 – 31 ธันวาคม 2560 ตามจำนวนที่จ่ายจริงแต่รวมกันทั้งหมดแล้วไม่เกิน 30,000 บาท

- รถหรืออุปกรณ์หรือสิ่งอำนวยความสะดวกในรถนั้นเสียหายจากการถูกน้ำท่วม เนื่องจากอุทกภัยในระหว่างวันที่ 1 มกราคม 2560 - 31 พฤษภาคม 2560 และระหว่างวันที่ 5 กรกฎาคม 2560 – 31 ธันวาคม 2560 โดยผู้มีเงินได้ต้องเป็นเจ้าของกรรมสิทธ์หรือผู้เช่าซื้อรถนั้น

5.6 ค่าซื้อสินค้าหรือค่าบริการ

เงินได้เท่าที่ได้จ่ายเป็นค่าซื้อสินค้าหรือค่าบริการให้แก่ผู้ประกอบการจดทะเบียนภาษีมูลค่าเพิ่มและได้รับใบกำกับภาษีตามมาตรา 86/4 แห่งประมวลรัษฎากร สำหรับการซื้อสินค้าหรือรับบริการในราชอาณาจักรตั้งแต่วันที่ 11 พฤศจิกายน 2560 ถึงวันที่ 3 ธันวาคม 2560 ตามจำนวนที่จ่ายจริงแต่ไม่เกิน 15,000 บาท เป็นเงินได้พึงประเมินที่ได้รับยกเว้นไม่ต้องรวมคำนวณเพื่อเสียภาษีเงินได้บุคคลธรรมดา ทั้งนี้ค่าซื้อสินค้าหรือค่าบริการดังกล่าว ไม่รวมถึงค่าซื้อสินค้าหรือค่าบริการ ดังต่อไปนี้

- ค่าซื้อสุรา เบียร์ และไวน์

- ค่าซื้อยาสูบ

- ค่าซื้อน้ำมันและก๊าซสำหรับเติมยานพาหนะ

- ค่าซื้อรถยนต์ รถจักรยานยนต์ และเรือ

- ค่าบริการจัดนำเที่ยวที่จ่ายให้แก่ผู้ประกอบการธุรกิจนำเที่ยวตามกฎหมายว่าด้วยธุรกิจนำเที่ยวและมัคคุเทศก์

- ค่าบริการที่ได้จ่ายเป็นค่าที่พักในโรงแรมให้แก่ผู้ประกอบธุรกิจโรงแรมตามกฎหมายว่าด้วยโรงแรม

**6. การคำนวณภาษี มี 2 วิธี**

คำนวณภาษีจาก 2 วิธี (แล้วให้ชำระภาษีจากยอดที่มากกว่า)

1. ภาษีที่คำนวณจากเงินได้สุทธิ ให้คำนวณตามอัตราภาษีเงินได้บุคคลธรรมดา

2. ภาษีที่คำนวณจากเงินได้พึงประเมิน หากเงินได้พึงประเมินมีจำนวนตั้งแต่ 120,000 บาทขึ้นไป

ไม่รวมเงินได้พึงประเมินตามาตรา 40 (1) คำนวณในอัตราร้อยละ 0.5 หากคำนวณแล้วไม่เกิน 5,000 บาท ให้ชำระภาษีจากวิธีที่ 1

**7. ประโยชน์ที่ได้รับจากการยื่นแบบผ่านอินเทอร์เน็ต**

- ประหยัดพลังงาน เวลา และค่าใช้จ่ายในการเดินทางไปยื่นแบบและชำระภาษีที่สำนักงาน

สรรพากรพื้นที่สาขา

- มีโปรแกรมช่วยตรวจสอบข้อมูลขั้นต้น หากพบข้อมูลที่ผิดพลาดในบางกรณีระบบจะแจ้งรายการเตือนให้ทราบทันที

- ได้รับสิทธิพิเศษให้ขยายเวลายื่นแบบและชำระภาษีออกไปอีก 8 วัน หากวันสุดท้ายตรงกับวันหยุดราชการให้ขยายเวลายื่นแบบ และชำระภาษีไปอีก 1 วัน \*\*\* ปีภาษี 2560 ยื่นแบบได้ถึงวันที่

9 เมษายน 2561 \*\*\* ( เปิดบริการตลอด 24 ชั่วโมง ไม่เว้นวันหยุดราชการ)

**8. ขอคืนเงินภาษีผ่านระบบพร้อมเพย์**

- ขอแนะนำให้สมัครพร้อมเพย์ก่อนการยื่นแบบแสดงรายการ

- กรมสรรพากรจะคืนภาษีผ่านพร้อมเพย์ที่ผูกไว้กับเลขประจำตัวประชาชนเท่านั้น

- ได้รับเงินคืนภาษีอย่างถูกต้อง สะดวก และรวดเร็วกว่าการคืนด้วยเช็ค และส่งทางไปรษณีย์

**9. อัตราภาษีเงินได้บุคคลธรรมดา ปีภาษี 2560**



**หากมีข้อสงสัยสอบถามได้ที่ Call center 1161 ตั้งแต่เวลา 8.30- 18.00 น.**

**ในวันทำการ**